gelug
Gelug er en tibetansk buddhistisk orden, grundlagt ca. 1400 med udgangspunkt i Tsongkhapas reformer; tilhængere af ordenen kaldes gelugpa.
Ordenen, der havde meget store klosterkomplekser, lagde stor vægt på filosofiske studier og debat. Fra midten af 1600-tallet indtil den kinesiske besættelse af Tibet i 1959 fungerede højtstående gelugpamunke, bl.a. Dalai Lama, som landets herskere.